Na osnovu člana 34 stav 5 Zakona o zaštiti prirode ("Službeni list CG", broj 54/16,18/19) Vlada Crne Gore na sjednici od ………………………. godine, donijela je

**ODLUKU**

**O PROGLAŠAVANJU ZAŠTIĆENOG PODRUČJA SPOMENIK PRIRODE LOKALITET “DRAŽIN VRT"**

**Predmet**

**Član 1**

Lokalitet Dražin vrt proglašava se zaštićenim područjem – Spomenik prirode “Dražin vrt”

**Kategorija**

**Član 2**

Spomenik prirode lokaliteta “Dražin vrt” se razvrstava u zaštićeno područje kategorije IV

**Granice**

**Član 3**

(1)Površina zaštićenog područja na lokalitetu „Dražin vrt“ iznosi: **13445 m2** (**1,34 ha**), od čega površina **II** zone zaštite iznosi: **11454 m2** (**1,14 ha**), a površina **III** zone zaštite iznosi: 915 m2 (**0,09 ha** - morski dio) + 1076 m2 (**0,11 ha** - kopneni dio) = **1991 m2** (**0,19 ha**) (ukupna površina), a koji u cjelosti, u pogledu svojinsko pravnih odnosa, čine vlasništvo države Crne Gore, i to u obimu prava svojine 1/1- država Crna Gora, na katastarskim parcelama:

- KO Perast, katastarske parcele broj: 795.

(2) Na lokalitetu Dražin vrt granične linije zaštitnog pojasa čine: granična linija III zone zaštite (granica zaštićenog područja) i linija saobraćajnice – Jadranske magistrale – k.p. 946 KO Perast. Površina zaštitnog pojasa na lokalitetu Dražin vrt iznosi 467 m2 (0,04 ha).

(3) Opis granica, zaštitne zone i spisak katastarskih parcela zaštićenog područja po režimima zaštite, kao i grafički prikaz granica zaštićenog područja i zaštitnih zona, dati su u prilogu 1 koji čine sastavni dio ove odluke.

(4) Dužina granice zaštićenog područja na lokalitetu Dražin vrt iznosi: **505 m**.

**Opis osnovnih ciljnih vrijednosti**

**Član 4**

1. Područje Spomenik prirode lokatiteta “Dražin vrt" predstavlja integrisano obalno i morsko zaštićeno područje u Bokokotorskom zalivu u Opštini Kotor, u kome se nalaze zaštićene i ekološki značajne morske i obalne vrste i staništa.
2. Od prirodnih vrijednosti Spomenik prirode lokaliteta“Dražin vrt", kao ciljne za zaštitu u morskom dijelu se izdvajaju sljedeća staništa i vrste visoke reprezentativnosti:

a) staništa visoke reprezentativnosti: koraligene zajednice vrste *Savalia savaglia* pripadaju Natura 2000 stanišnom tipu 1170 Podvodni morski grebeni,

b) vrsta visoke reprezentativnosti, koje su zaštićene crnogorskim i medunarodnim propisima uključujući naročito sljedeće vrste: *Savalia savaglia, Cystoseira corniculata, Gongolaria barbata, Axinella damicornis, Sarcotragus foetidus, Cladocora caespitosa, Holothuria tubuloza* i druge.

(3) U kopnenom dijelu se kao ciljne za zaštitu izdvajaju sljedeće vrste i staništa visoke reprezentativnosti:

a) vrste: šuma hrasta crnike iz sveze *Quercion ilici*, alepski bor (*Pins halepensis*). *Crithmum maritimum, Anthoxanthum odoratum, Juncus maritimus*

b) staništa: Natura 2000 - [**1240** – Mediteranske stjenovite obale obrasle endemičnim vrstama roda *Limonium*](https://eunis.eea.europa.eu/habitats/10015)*.* EUNIS stanišnih tipova evidentirano prisustvo Šikare sa žukom - [S53 - *Spartium junceum* scrub](https://eunis.eea.europa.eu/habitats/22869) na manjoj površini pored ceste i Mješovite šumo-šikare [T412 - Mixed scrub forest](https://eunis.eea.europa.eu/habitats/22363) na manjoj trakastoj površini na lokalitetu Dražin vrt.

(4) Lokalitet “Dražin vrt” stavljaju se pod zaštitu radi stvaranja uslova za opstanak i dugoročnu zaštitu velikog broja vrsta i staništa značajnih za zaštitu.

**Zaštita i razvoj**

**Član 5**

Lokalitet “Dražin vrt" proglašava se zaštićenim područjem radi:

1) sprovođenja adekvatnih mjera očuvanja i zaštite vrsta i staništa značajnih za zaštitu i održivog - kontrolisanog korišćenja bioloških resursa;

2) očuvanja i unaprjeđivanja biološke (genetičke, specijske, ekosistemske) raznovrsnosti posebno prepoznatih vrsta i staništa značajnih za zaštitu;

3) očuvanja prirodnih svojstava morskog ekosistema;

4) sprječavanja štetnih aktivnosti koje mogu ugroziti posebne ili značajne komponente biodiverziteta.

Zaštita i razvoj lokaliteta iz stava I ovog člana zasnivaće se na:

1) usklađivanju ljudskih aktivnosti, ekonomskih i društvenih razvojnih planova, programa i projekata sa definisanim režimima, odnosno stepenima zaštite;

2) valorizaciji lokaliteta

3) unaprjeđenju zaštićenog lokaliteta radi njegovđ konkretne zaštite i ograničenog korišćenja, pri čemu treba obezbijediti uslove za korišćenje lokaliteta uz maksimalno očuvanje njihovih prirodnih vrijednosti;

4) uskladivanju potrebe posjetilaca i korišćenje prostora za različite vidove rekreacije sa imperativom očuvanja staništa;

5) popularizaciji i prezentaciji tog lokaliteta u elektronskim i štampanim medijima;

6) edukaciji i informisanju lokalnog stanovništva o vrijednostima i značaju lokaliteta;

7) uključivanju zainteresovanog lokalnog stanovništva u sistem zaštite i korišćenja razvojnih potencijala lokaliteta;

8) obezbjeđivanju uslova za dalja istraživanja čiji bi rezultati podigli nivo saznanja o zaštićenom lokalitetu.

Zaštita i razvoj lokaliteta “Dražin vrt”omogućiće se naročito kroz sprovođenje postupaka izdavanja:

1) akta o uslovima i smjernicama zaštite prirode; i

2) dozvole za obavljanje radnji, aktivnosti i djelatnosti u zaštićenom području prirode.

Za sprovođenje postupaka iz stava 3 ovog člana primjenjivaće se smjernice i uslovi dati Studijom zaštite spomenik prirode lokaliteta lokaliteta „Dražin vrt“.

**Zone zaštite**

**Član 6**

(1) U okviru lokaliteta “Dražin vrt" određuju se dvije zone zaštite:

1) II (druga) zona zaštite koji se u prostornom obuhvatu primjenjuje u dijelu morskog akvatorijuma u kome su nijesu značajno izmijenjeni prirodni uslovi vezani za zaštitu korala *Savalia savaglia* i njegovih staništa čiji je ekološki značaj sačuvan, uključujući druge ekološki značajne biocenoze i vrste koje ih izgrađuju.

2) III (treća) zona obuhvata sljedeće 2 prostorne cjeline koje su značajne sa zaokruživanje prostornih cjelina zaštićenog područja:

(a) uski (zona 5m širine) priobalni dio morskog akvatorijuma bez značajno izmijenjenih prirodnih uslova i   
(b) obalna zona do Jadranske magistrale u kojoj su prisutna prirodna Natura i EUNIS staništa koja su komplementarna i međusobno se nadovezuju na morski dio zaštićenog područja.

U zaštićenom području primjenjivaće se režimi zaštite II i III stepena.

3) Zona zaštitnog pojasa je definisana u kopnenom dijelu, pored granične linije III zone zaštite, do linije same saobraćajnice – Jadranske magistrale zbog budućeg odvijanja saobraćaja i mogućnosti održavanja / rekonstrukcije same saobraćajnice.

(4) Režim zaštite II stepena - aktivna zaštita, podrazumijeva moguće intervencije u cilju restauracije, revitalizacije i ukupnog unapređenja stanja zaštićenog područja; kontrolisano korišćenje prirodnih resursa, bez posljedica na primarne vrijednosti prirodnih staništa, populacija i ekosistema.

(5) Dozvoljene aktivnosti pod režimom zaštite II stepena su:

* bovama u moru propisno ograđivanje zaštićenih lokaliteta
* u nautičkim kartama, prostornim planovima i na kopnu propisno označavanje lokaliteteta
* naučna istraživanja, kartiranje staništa i vrsta te praćenje prirodnih procesa;
* kupanje, ronjenje - posjete u turističke, obrazovne, rekreativne i opštekulturne svrhe u mjeri koja ne ugrožava zaštićena prirodna dobra;
* zaštitne, sanacione i druge neophodne mjere za potrebe zaštite područja;
* sprovođenje posebnih interventnih mjera na zaštiti morskog ekosistema.
* izvođenje akcija čišćenja lokaliteta, na osnovu posebnih projekata i programa koji su u skladu sa funkcijom zaštićenih lokaliteta;

(6) Zabranjene aktivnosti pod režimom zaštite II stepena su:

* sve aktivnosti kojima se mogu narušiti primarne vrijednosti zaštićenih lokaliteta i uticati na njihove izvorne karakteristike;
* sidrenje plovila
* izvođenje hidrogeoloških radova;
* deponovanje, skladištenje i odlaganje svih vrsta otpada kao i viškova zemlje;
* namjerno unošenje i širenje neautohtonih biljnih i životinjskih vrsta;
* uznemiravanje, hvatanje i ubijanje životinja;
* privredni i sportski ribolov;
* marikultura;
* mijenjanje prirodnih vrijednosti područja;
* svaka promjena postojeće morfologije terena;
* zabrana kretanja i sidrenja plovila unutar zone u kojoj su razvijene populacije zaštićenih vrsta
* izgradnja infrastrukture u moru
* oštećenje podmorskih geoloških i geomorfoloških vrijednosti;
* zagađenje ili ugrožavanje mora.
* svaka promjena postojeće morfologije terena;
* kretanje plovila na motorni pogon brzinom većom od deset čvorova, osim službenih plovila upravljača i nadležnih službi za kontrolu aktivnosti na moru;
* sve aktivnosti kojima se mogu narušiti primarne vrijednosti zaštićenih lokaliteta i uticati na njihove izvorne karakteristike

(7) Dozvoljene aktivnosti pod režimom zaštite III stepena su:

* postavljanje informativnih tabli na ulaznom punktu u zaštićena prirodna dobra na obali
* (sa oznakom i obilježjem u moru) u cilju obavještavanja i prezentacije zaštićenog prirodnog dobra i edukacije posjetilaca. One treba da sadrže osnovne podatke o zaštićenim lokalitetima i njihovim vrijednostima, pravila ponašanja posjetilaca i druge podatke koji su u funkciji isticanja značaja prirodnih vrijednosti, zaštite lokaliteta i načinu korišćenja. Svojim sadržajem treba da pruže dovoljno edukativnih informacija o značaju zaštite zaštićenih prirodnih dobara
* intervencije radi restauracije, revitalizacije i unapređenja zaštićenog područja;
* naučna istraživanja i praćenje prirodnih procesa kartiranje staništa i vrsta;
* sprovođenje zaštitnih i sanacionih mjera;

(8) Zabranjene aktivnosti pod režimom zaštite III stepena su:

* promjena namjene površina;
* naseljavanje alohtonih vrsta.
* zabranjena bilo kakva nova infrastruktura na kopnu.
* rastjerivanje, hvatanje, uznemiravanje i ubijanje životinjskih vrsta;

(9) Dozvoljene aktivnosti u zaštitnom pojasu su:

* odvijanja saobraćaja i mogućnosti održavanja / rekonstrukcije same saobraćajnice.

(10) Zabranjene aktivnosti u zaštitnom pojasu su:

* izgradnja objekata i obavljanje radnji, aktivnosti i djelatnosti kojime se otpadne vode ispuštaju bez prečišćavanja u more;
* izgradnja objekata koji dovode do značajne degradacije prirodnih staništa

**Mjere zaštite**

**Član 7**

(1) Na teritoriji Spomenik prirode lokaliteta “Dražin vrt" zabranjeno je:

1) sakupljanje, uništavanje i promet zaštićenih vrsta biljaka i životinja;

2) hvatanje, odnosno ubijanje, uznemiravanje morskih i drugih vrsta životinja, uništavanje ili izmiještanje gnijezda ili legla i jaja, naročito u vrijeme razmnožavanja, podizanja mladih, migracije, hibernacije;

3) unošenje alohtonih vrsta biljaka, životinja i gljiva;

4) branje, sakupljanje i korišćenje nezaštićenih vrsta biljaka, u mjeri u kojoj se može ugroziti brojnost njihovih populacija;

5) ostale aktivnosti iz člana 6 st. 6 i 9 ove odluke.

(2) Zaštita ekosistema ostvaruje se sprovođenjem mjera očuvanja njihovog sastava, strukture i funkcije, kao i bioti**č**ke i abiotičke komponente.

(3) Zaštita predjela vrši se sprovođenjem mjera kojima se sprječavaju neželjene promjene i degradacija prirodnih, prirodi bliskih ili stvorenih obilježja.

(4) Radnje, aktivnosti i obavljanje djelatnosti planiraju se i vrše na način da se izbjegnu ili svedu na najmanju mjeru uticaji koji bi doveli do ugrožavanja i oštećenja postojećih prirodnih vrijednosti zaštićenog područja.

(6) Radi sprečavanja negativnih posljedica od rješenja u prostornim i razvojnim planovima i projektima primjenjivaće se posebni uslovi, zabrane i ograničenja zaštite prirode koji su vezani za planiranje – izbor lokacija i definisanje vrsta i kapaciteta privremenih građevinskih objekata u zoni zaštićenog područja i njegovom okruženju (zaštitni pojas), a odnose se na:

1) izbor mikro lokacija novih građevinskih objekata van zone zaštićenog područja, uzimajući u obzir njegove granice i zone zaštite;

2) rekonstrukcija magistralnog puta u zaštitnom pojasu koji zbog svojih karakteristika (način izgradnje, vrsta, veličina, odnosno kapacitet, tehnologija) mogu da oštete (fizički, zagađivanjem ili na drugi način) ili imaju posredan negativan uticaj na prirodne vrijednosti zaštićenog područja;

**Upravljač, plan upravljanja i godišnji plan upravljanja**

**Član 8**

Spomenikom prirode lokaliteta „Dražin vrt" upravljaće Javno preduzeće za upravljanje morskim dobrom Crne Gore (u daljem tekstu: upravljač) sa pravima i obavezama utvrđenim zakonom.

Očuvanje, unapređenje i održivo korišćenje prirodnih resursa Spomenika prirode lokaliteta „Dražin vrt" sprovodi se prema planu upravljanja koji sadrži elemente za upravljanje Spomenikom prirode propisane Zakonom o zaštititi prirode ( (Sl.CG broj 56/16,18/19)

Plan upravljana sprovodi se na osnovu godišnjeg programa upravljanja koji donosi upravljač.

**Akt o unutrašnjem redu i službi zaštite**

**Član 9**

(1) Upravljač je dužan da obezbijedi unutrašnji red i čuvanje zaštićenog prirodnog dobra u skladu sa aktom o unutrašnjem redu i službi zaštite.

(2) Aktom iz stava 1 ovog člana utvrđuju se pravila za sprovođenje propisanog režima zaštite, a naročito:

a) način i usłovi ponašanja posjetilaca i korisnika prostora pri kretanju, plovidbi, boravku i obavljanju radnji i  aktivnosti na tim lokalitetima;

b) lokalitet i površina u kojima se ograničava plovidba i kretanje, odnosno zabranjuje ili ograničava obavljanje određenih radnji;

c) vrste i staništa, kao i druge prirodne vrijednosti koje je zabranjeno uništavati i oštećivati;

d) morski organizmi čije je korišćenje, odnosno branje i sakupljanje ograničeno, kao i način i uslovi obavljanja tih radnji;

e) način saradnje sa fizičkim licima, preduzetnicima i pravnim licima koja po različitom osnovu koriste ili su zainteresovana za korišćenje prirodnih resursa i prostora;

f) uslovi zaštite prilikom obavljanja naučnih istraživanja, monitoringa i obrazovnih aktivnosti;

g) sprovođenje određenih mjera radi očuvanja i održavanja zaštićenog prirodnog dobra, kao i vremensko trajanje tih mjera.

(3) Pravila iz stava 2 ovog člana i druge neophodne informacije za sprovođenje režima zaštite, upravljač je dužan da javno oglasi i učini dostupnim posjetiocima i korisnicima.

**Finansiranje**

**Član 10**

Sredstva za rad upravljača za Spomenik prirode lokaliteta "Dražin vrt" obezbjeđuju se u skladu sa Zakonom.o zaštiti prirode i to:

* vlastitih prihoda Upravljača – Javno preduzeće za upravljanje Morskim dobrom Crne Gore
* Državnog budžeta, u skladu sa godišnjim programima, planovima i projektima u oblasti zaštite prirode;
* naknada za korišćenje zaštićenog prirodnog dobra;
* donacija;
* drugih izvora u skladu sa zakonom.

**Rok za donošenje plana upravljanja i godišnjeg programa upravljanja**

**Član 11**

(1) Plan upravljanja iz člana 8 stav 2 ove odluke donijeće se u roku od godinu dana od dana proglašenja Spomenik prirode lokaliteta „Dražin vrt".

(2) Godišnji program upravljanja donijeće se u roku od tri mjeseca od dana donošenja plana upravljanja iz člana 8 stav 2 ove odluke.

**Obilježavanje granica**

**Član 12**

Upravljač će obilježiti granice za Spomenik prirode lokaliteta „Dražin vrt"na kopnu (u moru je obilježeno ) u roku od pola godine od dana stupanja na snagu ove odluke.

**Rok za donošenje pravilnika o unutrašnjem redu i službi zaštite**

**Član 13**

Upravljač je dužan da donese akt o unutrašnjem redu i službi zaštite u roku od 180 dana od dana stupanja na snagu ove odluke.

**Stupanje na snagu**

**Član 14**

Ova odluka stupa na snagu osmog dana od dana objavljivanja u "Službenom listu Crne Gore”.

Broj:

Podgorica,

**VLADA CRNE GORE**

**Predsjednik,**

**Milojko Spajić**

**Prilog 1**

**Opis granice zaštićenog područja Spomenik prirode lokalitet „Dražin vrt“**

**Opis administrativne granice lokaliteta Dražin vrt**

Granica zaštićenog područja Spomenik prirode lokaliteta „Dražin vrt“ na lokalitetuDražin vrt počinje sa morske obale - obalne linije na zapadnom kraju zaštićenog područja, od tačke sa koordinatama 6559111, 4704632 na južnoj graničnoj liniji k.p. 795 KO Perast odakle granica kreće kopnenim putem u pravcu sjevera do tačke sa koordinatama 6559113, 4704633 odakle granica skreće u pravcu istoka preko k.p. 795 KO Perast do tačke sa koordinatama 6559280, 4704636 odakle granica skreće u pravcu jugoistoka do morske obale - obalne linije na istočnom kraju zaštićenog područja – tačke sa koordinatama 6559288, 4704630, odakle granica nastavlja morskim putem i na udaljenosti od 71 m od morske obale preko tačke sa koordinatama 6559290, 4704624 granica izlazi na tačku sa koordinatama 6559290, 4704558 odakle granica oštro skreće u pravcu zapada, u dužini od 185m do tačke sa koordinatama 6559105, 4704564 na kojoj granica oštro skreće u pravcu sjevera, ka morskoj obali i preko tačke sa koordinatama 655105, 4704627 granica dolazi do početne tačke granice zaštićenog područja - tačke sa koordinatama 6559111, 4704632 na obalnoj liniji zapadnog kraja zaštićenog područja, na južnoj graničnoj liniji k.p. 795 KO Perast.

Dužina granice zaštićenog područja na lokalitetu **Dražin vrt** iznosi: **505 m**.

Površina zaštićenog područja na lokalitetu **Dražin vrt** iznosi: **13445 m2** (**1,34 ha**)

**Opis zona zaštite sa spiskom pripadajućih parcela**

**Opis granice II zone zaštite na lokalitetu Dražin vrt**

Granica II zone zaštite na lokalitetu Dražin vrt počinje od tačke sa koordinatama 655105, 4704627, na 5 m od morske obale – obalne linije (južna granična linija k.p. 795 KO Perast), odakle granica II zone zaštite kreće pravolinijski u pravcu juga morskim putem do tačke sa koordinatama 6559105, 4704564 na kojoj granica oštro skreće u pravcu istoka do tačke sa koordinatama 6559290, 4704558 odakle granica oštro skreće u pravcu sjevera do tačke sa koordinatama 6559290, 4704624 koja se nalazi na 5 m od morske obale – obalne linije na južnoj graničnoj liniji k.p. 795 KO Perast, a od koje granica II zone zaštite oštro skreće u pravcu zapada prateći obalnu liniju na udaljenosti od 5 m, do početne tačke granice II zone zaštite koja ima koordinate 655105, 4704627

Dužina granice II zone zaštite na lokalitetu Dražin vrt iznosi: **501 m**.

Površina II zone zaštite na lokalitetu Dražin vrt iznosi: **11454 m2** (**1,14 ha**) **(85,07%)**

**Opis granice III zone zaštite na lokalitetu Dražin vrt**

Morski dio

Granica morskog dijela III zone zaštite na lokalitetu Dražin vrt počinje sa obalne linije – morske obale na južnoj graničnoj liniji k.p. 795 KO Perast, od tačke sa koordinatama 6559111, 4704632, odakle granica kreće morskom obalom u pravcu istoka južnom graničnom linijom k. p. 795 KO Perast, do tačke sa koordinatama 6559285, 4704630, na istoj katastarskoj parceli na kojoj granica morskog dijela III zone zaštite oštro skreće u pravcu jugoistoka u dužini od 5 m do tačke sa koordinatama 6559290, 4704624, od koje granica oštro skreće u pravcu zapada prateći obalnu liniju na udaljenosti od 5 m do tačke sa koordinatama 655105, 4704627 na kojoj granica oštro skreće u pravcu sjevera do početne tačke granice morskog dijela III zone zaštite koja ima koordinate 6559111, 4704632.

Kopneni dio

Granica kopnenog dijela III zone zaštite na lokalitetu Dražin vrt počinje od tačke sa koordinatama 6559111, 4704632, na obalnoj liniji – morskoj obali, na južnoj graničnoj liniji k.p. 795 KO Perast, odakle granica skreće u pravcu istoka preko k.p. 795 KO Perast do tačke sa koordinatama 6559280, 4704636 odakle granica skreće u pravcu jugoistoka do tačke sa koordinatama 6559285, 4704630, na istoj katastarskoj parceli na morskoj obali, odagle granica kopnenog dijela III zone zaštite oštro skreće u pravcu zapada obalnm linijom – morskom obalom do početne tačke granice kopnenog dijela III zone zaštite koja ima koordinate 6559111, 4704632.

Dužina granice III zone zaštite na lokalitetu Dražin vrt iznosi: 381 m (morski dio) + 354 m (kopneni dio) = **735 m**. (ukupna dužina)

Površina III zone zaštite na lokalitetu Dražin vrt iznosi: 915 m2 (**0,09 ha** - morski dio) + 1076 m2 (**0,11 ha** - kopneni dio) = **1991 m2** (**0,19 ha**) (ukupna površina**).(14,17%)**

**Zaštitni pojas**

Zona zaštitnog pojasa je definisana u kopnenom dijelu, pored granične linije III zone zaštite, do linije same saobraćajnice – Jadranske magistrale zbog budućeg odvijanja saobraćaja i mogućnosti održavanja / rekonstrukcije same saobraćajnice.

Na lokalitetu Dražin vrt granične linije zaštitnog pojasa čine: granična linija III zone zaštite (granica zaštićenog područja) i linija saobraćajnice – Jadranske magistrale – k.p. 946 KO Perast. Površina zaštitnog pojasa na lokalitetu Dražin vrt iznosi 467 m2 (0,04 ha).

Zaštićenom području Spomenik prirode lokaliteta „ Dražin vrt“ pripadaju sljedeće katastarske parcele:

KO Perast, katastarske parcele broj: 795.

**PRILOG 2**

**GRAFIČKI PRIKAZ GRANICA ZAŠTIĆENOG PODRUČJA I ZONA INTEGRISANOG OBALNOG I MORSKOG ZAŠTIĆENOG PODRUČJA LOKALITETA “DRAŽIN VRT“**

1. Kartografski prikaz granica zaštićenog područja i zona zaštite lokaliteta „Dražin vrt“

**